অন্ধবিশ্বাস এবং কুসংস্কারের চেয়ে বড় অভিশাপ আর কিছু নেই। গত শনিবার দক্ষিণ ২৪ পরগণার ক্যানিং থানার অন্তর্গত দক্ষিণ তালদি গ্রামে ঘটে যাওয়া ঘটনা একথা ফের বুঝি‌য়ে দিল।
গত শনিবার, দুই বোন শ্রাবনী মণ্ডল ও মেঘনা মণ্ডল জলে ডুবে মারা যায়। ডাক্তার মৃত বলে ঘোষণা করলেও, দেহে প্রাণ ফেরাতে মৃত দুই শিশু কন্যাকে নিয়ে ওঝার দারস্থ হয়েছিলেন পরিবারের সদস্যরা। তুকতাক ও ঝাড়ফুঁকের মাধ্যমে প্রাণ ফেরানোর চেষ্টা চলে দীর্ঘক্ষণ। জল পেটানো থেকে শুরু করে নুনপোড়া সবকিছুরই চেষ্টা চলে। কিন্তু তবু নিথর দেহ দুটিতে প্রাণ ফেরেনি।

এই বিষয়ে অন্যান্য খবর

আবার ফিরল স্টোনম্যান আতঙ্ক, রাতের শহরে সাবধান
কলকাতা দেখতে গিয়ে কোন মুলুকে পৌঁছলেন! পথ হারিয়ে বিপদে বৃদ্ধ


শনিবার সকালে খেলতে খেলতে এই দুই শিশু, শ্রাবনী মণ্ডল (১৩) ও মেঘনা মণ্ডল (৮) পুকুরে নামে স্নান করতে। স্নান করতে করতে হঠাৎই পুকুরে তলিয়ে যায় দুজনেই। দীর্ঘক্ষণ তাদের দেখতে না পেয়ে খোঁজাখুঁজি শুরু করেন পরিবারের লোকজন। অবশেষে বাড়ির অদূরে একটি পুকুর পাড়ে দু’জনের জামা পড়ে থাকতে দেখে সন্দেহ হয় পরিবারের সদস্যদের। পুকুরে নেমে খোঁজাখুঁজি করতেই ওই দুই শিশু কন্যার দেহ ভেসে ওঠে। এরপর পরিবারের লোকেরা তাদের নিয়ে ক্যানিং মহকুমা হাসপাতালে নিয়ে গেলে, চিকিৎসকেরা তাদের মৃত বলে ঘোষনা করেন।
দেখুন ভিডিও
 

চিকিৎসকদের কোথায় ভরসা করতে না  পেরে ওই দুই শিশুকে নিয়ে পরিবারের লোকজন মনোরঞ্জন হাওলাদার নামে এক গুণিনের দারস্থ হন। গুণিন ওই মৃত দুই মেয়ের প্রাণ ফেরানোর ভরসা দিয়ে করতে থাকে নানা রকমের তুকতাক ও ঝাড়ফুঁক। গুণিনের কথা  মতো জল রাক্ষসের কাছ থেকে ওই দুই শিশুর প্রাণ ফিরিয়ে আনতে চলে বিভিন্ন মন্ত্র-তন্ত্র। 
দেখুন ভিডিও
 

স্বাভাবিক ভাবেই দীর্ঘ সময় এসব চেষ্টা চালিয়েও লাভ না হওয়ায়, শিশু দুটির সৎকারের সিদ্ধান্ত নেয় পরিবারের সদস্যরা। তবে এলাকার কিছু কিছু অন্ধবিশ্বাসী মানুষ দাবি করেন ঐ গুণিন এর আগে এইভাবেই অনেকের প্রাণ বাঁচিয়েছেন। কিন্তু সেই দিন শিশু দুটিকে জল থেকে তুলে হাসপাতালে নিয়ে যাওয়া হয়েছিল বলেই তাদের আর বাঁচানো সম্ভব হয়নি বলে দাবি তাঁদের।